Új címmel és megújuló tartalommal jelenik meg a KSH Monitor című interaktív ábragyűjtemény

A Központi Statisztikai Hivatal (KSH) 2020 tavaszán hívta életre KSH Heti Monitor néven interaktív ábragyűjteményét, azért, hogy bemutassa a járványügyi veszélyhelyzet szempontjából legérintettebb gazdasági és társadalom területek folyamatainak alakulását napi/heti/havi frissítésű adatokon keresztül, rávilágítva a pandémia gazdasági és társadalmi hatásaira.

2023. október 11-től a KSH Heti Monitor KSH Monitor néven, megújult, átalakított, koncentrált tartalommal kerül publikálásra. A hivatal honlapján elérhető interaktív ábragyűjtemény a legfrissebb hazai és nemzetközi környezet társadalmi és gazdasági trendjének alakulásáról nyújt tájékoztatást, ugyanakkor kibővült a gyorstájékoztatók ábráival, így ennek megfelelően témakörönként részben átalakított tartalommal jelentkezik.

Sajtókapcsolat:

* kommunikacio@ksh.hu

Eredeti tartalom: Központi Statisztikai Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7233/uj-cimmel-es-megujulo-tartalommal-jelenik-meg-a-ksh-monitor-cimu-interaktiv-abragyujtemeny/